Hans kritiske standspunkter til deler av katolsk troslære, for eksempel om arvesynden, og om presteembedet, bragte ham i et motsetningsforhold til ledende biskoper og teologer. I sin bok (=Avskjed med djevelen) fra 1969 avviste han som den første katolske teolog djevelens eksistens, og avviste at det å tro at djevelen finnes skulle være noe konstituerende element i den kristne tro. Han mente at dette kun var knyttet til en kulturell ramme som var nedarvet fra både jødedom og hedendom. Dette var et standpunkt som ble kritisert av blant andre Josef Ratzinger, den senere pave Benedikt XVI. Haag kritiserte også kirkens dogmer og ordninger vedrørende apostolisk suksesjon, homoseksuell kjønnslig omgang, prestenes sølibat, og at det skulle være en umulighet å prestevie kvinner.